10 Go etša ge sehlogo seo se feletšego sa makasine wa Zion’s Watch Tower and Herald of Christ’s Presence se itlhalosa, makasine wo o be o swaregile kudu ka go hlalosa diporofeto tša mabapi le go ba gona ga Kriste. Batlotšwa ba botegago bao ba bego ba ngwala makasine wo ba ile ba bona gore boporofeta bja Daniele bja mabapi le “mabaka a šupago” bo be bo kgoma nako ya go phethagala ga merero ya Modimo mabapi le Mmušo wa Mesia. Ga e sa le ba bolela go tloga ka bo-1870 gore mabaka ao a šupago a be a tlo fela ka 1914. (Dan. 4:25; Luka 21:24) Gaešita le ge bana babo rena ba mehleng yeo ba be ba se ba tšwa ba kwešiša ka botlalo bohlokwa bja ngwaga woo, ba ile ba phatlalatša kgole le kgauswi seo ba bego ba se tseba, le gona seo ba bego ba se phatlalatša se sa re kgoma.